ชื่อสถานที่: ท่าม่วงปลาเผา
ประเภท: ร้านอาหาร กาแฟ เบเกอรี่
ตำบล: ท่าม่วง
อำเภอ: ท่าม่วง
จังหวัด: กาญจนบุรี
รหัสไปรษณีย์: 71110
พิกัด: 13.97817, 99.65001

มาทานปลาเผากับเพื่อนๆ ต้องบอกว่าเป็นร้านที่ไกลจากที่ทำงานของพวกเราถึง 30 กม. เชียวค่ะ แต่ด้วยคนเสนอบอกว่าปลาเผาทำได้แห้งดีจึงชวนกันมาชิม ร้านนี้ถ้ามาจากตลาดผาสุขกลางเมืองกาญจนบุรี ให้วิ่งสายอ้อมเมืองไปทางบ้านโป่งสักประมาณ 15 กม. พอผ่านสี่แยกไฟแดงมิราเคิลออฟไลฟ์ นิดเดียวร้านจะอยู่ริมถนนด้านซ้ายมือ หน้าร้านมีที่จอดรถ ภายในร้านมีโต๊ะรับรองลูกค้าได้ประมาณ 20 ชุด จัดที่นั่งไม่ชิดกันมากนัก เราได้ที่นั่งที่เป็นชุดไม้ มีพนักพิง นั่งสบายพอสมควรค่ะ รายการอาหารที่สั่งมาทาน.. ปลาช่อนเผา ~ จานนี้ปลาเผาได้แห้ง จนออกจะมีกลิ่นไหม้นิดๆ ปลาเนื้อหวาน นุ่ม เสิร์ฟมาพร้อมกับผักเคียง คือ มะเขือยาว ใบบัวบก แตงกวา น้ำจิ้ม 3 รส รสชาติดี แกงจืดปลาหมึกยัดไส้หมูสับ ~ แกงจืดหม้อนี้ปรุงน้ำแกงรสอ่อนๆ หมูที่ยัดไส้ปรุงออกรสนิดหน่อย หมึกสด ใส่ผักกาดขาว ทานคล่องคอดีค่ะ หมูทอด ~ จานนี้ทอดได้พอดีทาน รสชาติดีค่ะ ต้มส้มปลาช่อน ~ ที่ร้านนี้จะใช้ปลาทอด ปรุงรสเปรี้ยวๆ หวานๆ รสชาติใช้ได้ค่ะ ยำปลาทู ~ จานนี้ใส่หอมแดง ตะไคร้ พริกขี้หนู เป็นอาหารไทย อีกจานที่รสชาติจัดจ้าน หมูสามชั้นทอด ~ หมูทอดมารสชาติเหมือนกับทานกากหมู ประมาณนั้นค่ะ รสเค็ม เคี้ยวเพลินดี ยำเห็ดเข็มทอง ~ หลายคนลงความเห็นว่าจานนี้อร่อยสุด น้ำยำปรุงครบรส ในจานเต็มไปด้วยกุ้ง และปลาหมึกที่สด หอยนิวซีแลนด์อบ ~ ต้องบอกว่าหอยของที่นี่ตัวใหญ่มาก ให้มาเต็มหม้อ ไม่ค่อยสดเท่าไหร่ค่ะ โดยรวมแล้ว อาหารรสชาติดี บริการดีค่ะ